《赠僧法一墨》
宋代·晃冲之

黄山之巅百尺松，虬枝偃盖连群峰。
山神守护魑魅避，道人剪伐天为容。
扪崖踸踔篝火远，绝壁晻霭凝浓。
玄霜霏霏玉杵下，捕麋煮角当严冬。
阴房风日不可到，律琯吹尽灰无踪。
小书细字著名姓，黄金照耀图双龙。
守臣再拜选进日，九关有诏开重重。
老儒偶得实天幸，千金更买无由逢。
上人澹泊何所好，工书草隶如飞蓬。
苦来求我惜不得，一酬十载相过从。
君不见玉堂词人紫垣客，拜赐舞蹈黄罗封。
长安纸价犹未贵，江南江北山皆童。